 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

APSTIPRINĀTI

ar Madonas novada pašvaldības domes

22.12.2020. lēmumu Nr.543

(protokols Nr.27, 29.p.)

**SAISTOŠIE NOTEIKUMI Nr.20**

**„Grozījums Madonas novada pašvaldības 2009.gada 9.jūlija**

**saistošajos noteikumos Nr.1 „Madonas novada pašvaldības nolikums”.**

*Izdoti saskaņā ar likuma "Par pašvaldībām" 21.panta pirmās daļas 1.punktu*

*un 24.pantu*

2020.gada 22.decembrī

Izdarīt Madonas novada pašvaldības 2009.gada 9.jūlija saistošajos noteikumos Nr.1 „Madonas novada pašvaldības nolikums” šādu grozījumu:

svītrot saistošo noteikumu 48.¹punktā vārdus “uzklausot deputātu vairākuma viedokli”.

Domes priekšsēdētājs A.Lungevičs

**PASKAIDROJUMA RAKSTS**

**Madonas novada pašvaldības 2020.gada 22.decembrī saistošajiem noteikumiem Nr.20 „Grozījums Madonas novada pašvaldības 09.07.2009. saistošajos noteikumos Nr.1**

**„Madonas novada pašvaldības nolikums””**

**2020.gada 22.decembrī Madonā**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Pašreizējās situācijas raksturojums | Madonas novada pašvaldības nolikums apstiprināts ar 2009.gada 9.jūlija Madonas novada pašvaldības domes sēdes lēmumu (prot.Nr.3; 1.p.) „Par novada pašvaldības nolikumu” saskaņā ar likuma „Par pašvaldībām” 21.panta pirmās daļas 1.punktu un 24.pantu. |
| 2. Saistošo noteikumu projekta nepieciešamības pamatojums | Ar Madonas novada pašvaldības 2020.gada 5.novembra saistošajiem noteikumiem Nr.17 tika veikti grozījumi pašvaldības nolikumā, kas cita starpā noteica, ka domes priekšsēdētājs likumā noteiktajos gadījumos izsludina domes sēdes attālinātu norisi, uzklausot deputātu vairākuma viedokli. Pašvaldība ir saņēmusi Vides aizsardzības un reģionālas attīstības ministrijas atzinumu, kurā norādīts, ka domes priekšsēdētājam ir tiesības uzklausīt deputātu viedokli par nepieciešamību domes sēdē izmantot videokonferenci, taču Likums domes priekšsēdētājam šādu pienākumu neparedz, un neatkarīgi no domes deputātu viedokļa lēmuma pieņemšana par attālinātas sēdes norisi ir vienīgi dome priekšsēdētāja kompetence. Vienlaikus attiecīgā norma par deputātu vairākuma uzklausīšanu ir pārāk vispārīga un Ministrijas ieskatā ir nekorekta. |
| 3. Īss saistošo noteikumu projekta satura izklāsts | Saistošo noteikumu 48.¹punktā tiek svītroti vārdi “uzklausot deputātu vairākuma viedokli”. |
| 4. Informācija par plānoto projekta ietekmi uz pašvaldības budžetu | Ietekmes uz pašvaldības budžetu nav. |
| 5. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes. |
| 6. Informācija par administratīvajām procedūrām | Nav ietekmes. |
| 7. Informācija par konsultācijām ar privātpersonām | Konsultācijas ar privātpersonām nav notikušas. |

Domes priekšsēdētājs A.Lungevičs